30. ΒΑΣΙΛΙΚΟΝ ΔΙΑΤΑΓΜΑ υπ’ αριθ.778 της 10/20 Οκτ. 1961 (ΦΕΚ Α΄200) Περί συστάσεως πλειόνων εφορευτικών επιτροπών παρά τοις Πρωτοδικείοις Αθηνών, Πειραιώς και Θεσσαλονίκης. Έχοντες υπ’όψει: α) Το άρθρ. 35, παρ. 1 του Συντάγματος. β) Τα άρθρ. 34, παρ. 4 εδάφ. 2 και 36, παρ. 2 εδάφ. 2 του Νόμ. 3457/1955 «περί τροποποιήσεως, συμπληρώσεως και καταργήσεως διατάξεων της περί εκλογής βουλευτών νομοθεσίας». γ) Το άρθρ. 2, παρ. 1 εδάφ. τελευταίον του Νόμ. 4173/1961 «περί τροποποιήσεως, συμπληρώσεως και καταργήσεως διατάξεων της περί εκλογής βουλευτών νομοθεσίας», και  δ) την υπ’ αριθ. 683/1961 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρον μόνον.-Δια την αποσφράγισιν και διαλογήν των ψηφοδελτίων των εκλογέων του άρθρ. 149 του Β.Δ. 531/1961 «περί κωδικοποιήσεως των ισχυουσών διατάξεων της νομοθεσίας περί εκλογής βουλευτών» των κατωτέρω εκλογικών περιφερειών, συνιστώνται παρ’ εκάστω των Πρωτοδικείων Αθηνών, Πειραιώς και Θεσσαλονίκης πλείονες εφορευτικαί επιτροπαί, ως εξής: 1.Εν τω Πρωτοδικείω Αθηνών τρεις ανά μία δι’ εκάστην των εκλογικών περιφερειών α) Δήμου Αθηναίων, β) Υπολοίπου πρώην Δήμου Αθηναίων και γ) Υπολοίπου Νομού Αττικής. 2.Εν τω Πρωτοδικείω Πειραιώς δύο ανά μία δι’ εκάστην των εκλογικών περιφερειών α) Δήμου Πειραιώς μετά του Δήμου Σπετσών και των Επαρχιών Αιγίνης, Κυθήρων, Τροιζηνίας και Ύδρας και β) Υπολοίπου πρώην Δήμου Πειραιώς. 3.Εν τω Πρωτοδικείω Θεσσαλονίκης τρεις ανά μία δι’ εκάστην των εκλογικών περιφερειών α) Πρώην Δήμου Θεσσαλονίκης, β) Υπολοίπου Νομού Θεσσαλονίκης και γ) Νομού Κιλκίς. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 